-Հիմնականում այնպիսի դժվարություններ, որոնց հետ առերեսվում են նաև մնացած բոլոր մագլցողները՝ ֆիզիկական ծանրաբեռնվածություն, ցուրտ, շնչառական դժվարություններ, գիշերելու ոչ հարմարավետ պայմաններ և այլն: Սակայն նույնիսկ որոշ դեպքերում ես ավելի քիչ դժվարությունների հանդիպեցի, քան սովորաբար ունենում են Արարատ բարձրացող շատերը: Օրինակ՝ երբեք գլխապտույտ չզգացի կամ այն աստիճան շնչառական խնդիրներ չունեցա, ինչպես նկարագրում են շատերը: Ավելին՝ ծանր վերելքի ընթացքում երբեմն երգում էի լիաթոք կերպով, այնինչ այդ ժամանակ անգամ խոսելը խորհուրդ չի տրվում, որպեսզի շնչառության վրա ծանրաբեռնվածություն չընկնի: Այլ դժվարություններից, որոնք առնչվում են իմ կուրությանը, կառանձնացնեի ուղեկցելը, որը լրացուցիչ ջանքեր էր պահանջում թե՛ ինձնից, թե՛ իմ ուղեկցողից, ով ընկերս է: